Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO TEIKTI PROJEKTO „VAIKŲ IR JAUNIMO NEFORMALAUS UGDYMOSI GALIMYBIŲ PLĖTRA ROKIŠKIO RAJONE“ PARAIŠKĄ IR DALINIO JO FINANSAVIMO**

2017 m. liepos 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo ir mokslo ministro 2016 m. gruodžio 1 d. įsakymu Nr. V-1074 „Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3.-CPVA-R-725 priemonės „Neformaliojo švietimo infrastruktūros tobulinimas“ projektų finansavimo sąlygų aprašo patvirtinimo“ patvirtintu projektų finansavimo sąlygų aprašu, bei siekdama teikti paraiškas Europos Sąjungos struktūrinių ir kitų fondų finansinei paramai gauti, Rokiškio rajono savivaldybės taryba

n u s p r e n d ž i a:

1. Pritarti teikti Rokiškio rajono savivaldybės administracijos projekto „Vaikų ir jaunimo neformalaus ugdymosi galimybių plėtra Rokiškio rajone**“** paraišką pagal 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-725 priemonę „Neformaliojo švietimo infrastruktūros tobulinimas“ finansavimui gauti ir projektui įgyvendinti.

2. Užtikrinti projekto „Vaikų ir jaunimo neformalaus ugdymosi galimybių plėtra Rokiškio rajone**“** Rokiškio rajono savivaldybės administracijai tenkančių išlaidų dalinį savivaldybės finansavimą 2018–2021 metais – ne mažiau kaip 15 procentų tinkamų finansuoti projekto išlaidų, padengti visas netinkamas, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Vaikų ir jaunimo neformalaus ugdymosi galimybių plėtra Rokiškio rajone**“** įgyvendinimo metu sukurtų rezultatų tęstinumą ne mažiau kaip 5 metus po projekto finansavimo pabaigos.

4. Leisti Rokiškio rajono savivaldybės administracijai organizuoti aukščiau minėto projekto paraiškos ir kitos dokumentacijos, reikalingos pateikti paraišką, rengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vilma Mečiukonienė

**SPRENDIMO PROJEKTO DĖL PRITARIMO TEIKTI PROJEKTO „VAIKŲ IR JAUNIMO NEFORMALAUS UGDYMOSI GALIMYBIŲ PLĖTRA ROKIŠKIO RAJONE“ PARAIŠKĄ IR DALINIO JO FINANSAVIMO**

**AIŠKINAMASIS RAŠTAS**

2017-07-10

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės administracijos dalyvavimui projekte „Vaikų ir jaunimo neformalaus ugdymosi galimybių plėtra Rokiškio rajone“ ir šio projekto paraiškos teikimui 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3.-CPVA-R-725 priemonės „Neformaliojo švietimo infrastruktūros tobulinimas“ finansavimui gauti.

**Šiuo metu esantis teisinis reglamentavimas.**

Lietuvos Respublikos švietimo ir mokslo ministro 2016 m. gruodžio 1 d. įsakymas Nr. V-1074 „Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3.-CPVA-R-725 priemonės „Neformaliojo švietimo infrastruktūros tobulinimas“ projektų finansavimo sąlygų aprašo patvirtinimo“, Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-380 patvirtintas 2014-2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo planas ir Nacionalinio stebėsenos rodiklių apskaičiavimo aprašas, Lietuvos Respublikos finansų ministro 2014 m. spalio 8 d. įsakymu Nr. 1K-316 patvirtintos projektų administravimo ir finansavimo taisyklės.

**Sprendimo projekto esmė.**

Rokiškio r. savivaldybės administracija ketina teikti paraišką projektui „Vaikų ir jaunimo neformalaus ugdymosi galimybių plėtra Rokiškio rajone“ , kuriuo siekiama pagerinti 4 Rokiškio rajono neformalaus ugdymo įstaigų, kurios yra pagrindinės neformalaus ugdymo paslaugų teikėjos Rokiškio rajone, infrastruktūrą: Rokiškio choreografijos mokyklos, Rokiškio jaunimo centro, Rokiškio Rudolfo Lymano muzikos mokyklos ir Rokiškio rajono kūno kultūros ir sporto centro. Planuojamos projekto veiklos: Rokiškio rajono kūno kultūros ir sporto centre ketinama remontuoti sporto salę (viso 444,00 kv. m., pakeisti ventiliacinę sistemą, salės langus, duris, grindis), taip pagalbines patalpas (tualetų, dušų, persirengimo kambarių elektros instaliaciją, grindis), likusią dalį stogo, įrengti šachmatų ir sveikos gyvensenos klasę (41,98 kv. m.), įsigyti baldų, įrangą. VšĮ Rokiškio jaunimo centre ketinama pakeisti dailės (tapybos, galerijos), technologijų ir informacinių technologijų keramikos klasių dangas ( apie 212,50 kv.m), įsigyti reikiamą įrangą, baldus, Rokiškio Rudolfo Lymano muzikos mokykloje ketinama sutvarkyti dvi labiausiai nusidėvėjusias solfedžio klases (apie 66,00 kv.m.), pritaikant solfedžio klasėms, įsigyti instrumentų, įrangą, baldus. Rokiškio choreografijos mokykloje, ketinama suremontuoti šokio klasę pritaikant audiovizualinių menų laboratorijos veiklai, atlikti dviejų šokių salių dalinį remontą bei suremontuojant koridorių, įrengiant pertvarą persirengimo kambariui, kurio įstaiga šiuo metu neturi (apie 219,72 kv. m ), įsigyti reikiamą įrangą, instrumentus, ir baldus.

*Planuojama projekto įgyvendinimo trukmė* – 36 mėn. (2018-01 mėn. – 2021-01 mėn.). *Preliminarus projekto biudžetas:* 436305,15 Eur *(iš jų: ES lėšos –- 370859,37 Eur; savivaldybės biudžeto lėšos –65445,78 Eur).*

*Projekto parengtumas: parengtas investicinis projektas, parengtos preliminarios sąmatos remonto darbams, pateikti komerciniai pasiūlymai baldams, įrangai, instrumentams, sporto priemonėms, diegimo krosniai, projektas įtrauktas į Panevėžio regiono projektų sąrašą.*

**Galimos pasekmės, priėmus siūlomą tarybos sprendimo projektą:**

**teigiamos** – gavus finansavimą ir įgyvendinus projektą, bus atnaujinta neformalaus švietimo veiklai skirta infrastruktūra: atnaujintos Rokiškio rajono kūno kultūros ir sporto centro patalpos, įranga, baldai, centras vykdys sporto krypties užsiėmimus; sutvarkytos VšĮ Rokiškio jaunimo centro patalpos, įsigyta įranga, baldai, centras vykdys dailės, techninės kūrybos, technologijos užsiėmimus; sutvarkytos Rokiškio Rudolfo Lymano muzikos mokyklos patalpos, įsigyta įranga, baldai, mokykla vykdys muzikos, technologinius užsiėmimus; atnaujintos Rokiškio choreografijos mokyklos patalpos, taip pat įsigyta įranga, baldai, mokykla vykdys muzikos, šokio, choreografijos, šokio, informacinių technologijų, medijos veiklas. Tiesioginę naudą iš numatomo įgyvendinti projekto gaus neformalaus ugdymo dalyviai, kadangi įgyvendinus investicijų projektą, pagerės jų darbo ir mokymosi sąlygos, taip pat ir visi Rokiškio rajono savivaldybės gyventojai, nes viešoji infrastruktūra bus tvarkoma jų mieste.

**neigiamos** – nenumatomos.

**Kokia sprendimo nauda Rokiškio rajono gyventojams:** Rokiškio rajono gyventojų vaikai, kurie lanko neformalaus ugdymo būrelius numatomose remontuoti ugdymo įstaigose, pajus pagerėjusias darbo ir mokymosi sąlygas, nes bus įsigyti nauji instrumentai, įranga, suremontuotos patalpos. Pagerėjusios darbo ir mokymosi sąlygos įtakos jų pasiekimus rajono, respublikos lygiu, jų rezultatais džiaugsis visi Rokiškio rajono gyventojai.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų bei savivaldybės biudžeto 2018–2021 m.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Vilma Mečiukonienė